‘Hoy por Hoy València’ de la Cadena Ser, programa en directe a Burjassot amb motiu del Centenari d’Estellés
2025-07-24

Burjassot continua homenatjant el seu poeta per excel·lència, Vicent Andrés Estellés, l’any en el qual el burjassoter haguera complit els 100 anys. Per això, dimecres que ve 18 de desembre, la ciutadania podrà gaudir de la ràdio en directe del programa de la Cadena SER, “Hoy por hoy València” que arriba a la Casa de Cultura amb un programa especial dedicat al poeta.

Sobre les 12 del matí i fins aproximadament les 14 hores, el Saló d’Actes de la Casa de Cultura es convertirà en un estudi de ràdio en el qual es podrà gaudir d’este programa especial dedicat a Estellés,  conduït per Jessica Crespo i Arturo Blay.

Comptant amb diferents convidats, coneixedors de la vida i l’obra del poeta, este especial podrà ser seguit en directe per les veïnes i els veïns de Burjassot que podran estar presents a la Casa de Cultura per a conèixer millor al poeta i, al temps, saber com es fa un programa de ràdio tan destacat del panorama radiofònic valencià.